Jørn Sigurd Maurud

Jørn Sigurd Maurud (født 8. april 1960) er en norsk jurist og fra 1. november 2019 Norges riksadvokat. 

Maurud gjennomførte juridisk  embetseksamen  (cand.jur.) ved Universitetet i Oslo i 1987. Han arbeidet som juridisk saksbehandler Utenriksdepartementet fra 1987 til 1988, dommerfullmektig Nord-Hedmark sorenskriverembete fra 1988 til 1990 og advokat i Advokatfirma Wikborg, Rein & Co fra 1990 til 1991. Maurud arbeidet fra 1992 som utreder i Høyesterett, før han ble statsadvokat ved Eidsivating/Oslo statsadvokatembeter i 1995, siden førstestatsadvokat/avdelingsleder i perioden fra 2002 til 2010.

Han ble i 2010 førstestatsadvokat og embetsleder for Oslo statsadvokatembeter. Maurud var aktor i den såkalte Orderudsaken.

Maurud ble utnevnt til riksadvokat i statsråd 11. oktober 2019 som etterføger til Tor-Aksel Busch.

Rusmiddelpolitikk 
Maurud meldte seg inn i organisasjonen Norsk Narkotikapolitiforening som nyutnevnt statsadvokat i 1995. Maurud meldte seg ut i 2020 i forbindelse med den rettspolitiske diskusjonen etter rusreformforslaget, da det ble tydelig for han at han ikke delte foreningens syn i rusmiddelpolitikken. I april 2021 påla Maurud statsadvokatene å undersøke tvangsmiddelbruk i mindre alvorlige narkotikasaker.

Baneheia-saken
På en pressekonferanse 21. oktober 2022 opplyste riksadvokat Jørn Sigurd Maurud at han ville innstille på at Viggo Kristiansen ble frikjent for Baneheiadrapene i Kristiansand i 2000 og beklaget, på vegne av påtalemyndighetene, den urett som var begått mot Kristiansen og hans nærmeste.

Referanser

Norske statsadvokater
Norske riksadvokater